- Hindi News
- National
- विवाह में लड़की बदलने का लगाया आरोप राजस्थान से यूपी पहुंची बारात लौटी बैरंग
विवाह में लड़की बदलने का लगाया आरोप राजस्थान से यूपी पहुंची बारात लौटी बैरंग
घंटों तक दोनों पक्षों के बीच वार्ता के बाद भी नहीं निकला नतीजा
भास्करसंवाददाता | भरतपुर/मथुरा
जयपुरके किशनगढ़ रैनवाल से उत्तरप्रदेश के वृंदावन स्थित गोधुलिपुरा में दो दूल्हों को लेकर पहुंची बारात बगैर दुल्हन लिए वापस लौट गई। दूल्हे के पिता ने अपने साथ हुई धोखाधड़ी की घटना को लेकर कोतवाली वृंदावन में तहरीर दी है।
जयपुर के किशनगढ़ रैनवाल निवासी गोपाल ने दर्ज कराई रिपोर्ट में बताया है कि वृंदावन के गोधुलिपुरम निवासी धर्मपाल नामक व्यक्ति गत वर्ष उनके साले राजू और गोपाल पुत्रगण मांगू-राम की शादी का रिश्ते की बात करने आया। धर्मपाल ने बताया कि मथुरा के विकास नगर कॉलोनी निवासी उनके परिचित सुरेंद्र की दो बेटियां हैं अगर कहो तो रिश्ता करा दूं। गोपाल ने धर्मपाल से हां कर दी। 10 फरवरी को वृंदावन में ही धर्मपाल के घर पर सुरेंद्र की दो बेटियों से राजू और गोपाल की सगाई हो गई। सगाई के समय उनके ससुर मांगू-राम ने दो सोने की जंजीर, दो अंगूठी, दो पायजेब और छह साडियां चढ़ाई। इसके बाद 28 फरवरी को शादी की तारीख पक्की कर दी गई। आरोप है कि धर्मपाल ने सुरेंद्र को गरीब बताते हुए विवाह का सारा खर्चा उनके साले के परिवार को उठाने के लिए कहा। इस पर भी उन्होंने हां करते हुए धर्मपाल को पांच लाख 30 हजार रुपए देते हुए विवाह की सभी तैयारियां करने का जिम्मा सौंप दिया। आरोप है कि 28 फरवरी मंगलवार की शाम वे बारात लेकर गोधुलिपुरम पहुंचे और विवाह की सभी रस्म कीं। वरमाला के समय लड़कियों के स्थान पर दो औरतें हाथों में माला लेकर लेकर मंच पर थीं। इसे लेकर मांगू-राम ने विवाह करने से मना कर दिया। विवाद बढ़ने पर धर्मपाल और उसके पुत्रों खेम सिंह, कालू सहित अन्य लोगों ने गाली गलौज कर दी। बारात में आए लोगों ने सुरेंद्र के दो पुत्रों को पकड़ लिया। बुधवार की सुबह तक दोनों पक्षों में कई दौर की बातचीत के बाद भी कोई नतीजा नहीं निकला।
tgl_Latn sot_Latn hin_Deva hin_Deva hin_Deva awa_Deva hin_Deva hin_Deva